**ศึกษาการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล**

**Consumptive Selection Spent through Government Cash Subsidies of People in Mueng District, Phuket Province**

มัสยา ไชยศรี[[1]](#footnote-1)

พรรณวดี ขำจริง[[2]](#footnote-2)

**บทคัดย่อ**

การวิจัยครั้งนี้มีวัตถุประสงค์ เพื่อศึกษาการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล และเพื่อศึกษาความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล กลุ่มตัวอย่าง คือ ประชาชนอำเภอเมือง จังหวัดภูเก็ต ทั้งหมด 196 คน สถิติที่ใช้ในการวิเคราะห์ได้แก่ ค่าความถี่ และค่าร้อยละ ผลการวิจัยพบว่า 1.การเลือกอุปโภคบริโภคสินค้าของประชาชนในเขตอำเภอเมือง จากการได้รับมาตรการเยียวยาตามนโยบายของรัฐบาล ข้อมูลบนฉลากของสินค้ามีผลต่อการตัดสินใจซื้อสินค้าเป็นส่วนใหญ่ จำนวน 192 คน ร้อยละ 98.00 คุณภาพของสินค้ามีผลต่อการตัดสินใจซื้อสินค้า จำนวน 191 คน ร้อยละ 97.40 2.ความพึงพอใจของประชาชนในเขตพื้นที่อำเภอเมือง จากการได้รับมาตรการเยียวยาตามนโยบายของรัฐบาล พบว่าในการซื้อสินค้าในแต่ละครั้ง ได้นำเงินเยียวยาจากโครงการคนละครึ่งมาใช้เป็นส่วนใหญ่ จำนวน 185 คน ร้อยละ 94.40 โครงการเราชนะ จำนวน 148 คน ร้อยละ 75.50

**คำสำคัญ : การเลือก อุปโภคบริโภค มาตรการเยียวยา**

**Abstract**

This research aimed to study about consumptive selection spent through government cash subsidies of people and to study the satisfaction of government cash subsidies of people in Mueng district, Phuket province. The sample was selected from 196 people in Mueng district, Phuket province. The statistics were used for data analysis using percentage and frequency.

The research found that 1) according to the consumptive selection spent through government cash subsidies of people in Mueng, Phuket, 192 people decided to buy goods from product labels at the percentage of 97.40. 2) The satisfaction of people in Mueng, Phuket towards government cash subsidies found that 185 people spent money buying goods through the 50-50 co-payment scheme at the percentage of 94.40 and 185 people used Rao-Chana scheme at the percentage of 75.50.

**Keywords : Selection Consumption Subsidize Measure**

**1. บทนำ**

โรคโควิด-19 เกิดจากการติดเชื้อไวรัสโคโรนา (Coronavirus) ซึ่งไวรัสในสัตว์มีหลายสายพันธุ์ โดยปรกติไม่ก่อโรคในคน แต่เมื่อกลายพันธุ์จึงก่อให้เกิดสายพันธุ์ใหม่ที่ก่อโรคในคน ในขณะที่คนยังไม่รู้จักและยังไม่มีภูมิต้านทาน จึงเกิดโรคระบาด โดยโรคติดเชื้อที่ระบบทางเดินหายใจ มีสมมติฐานว่า ไวรัสกลายพันธุ์อาจจะมีแหล่งเริ่มต้นที่ค้างคาว ติดเชื้อผ่านสัตว์ตัวกลาง และคนไปรับเชื้อมาแพร่ระหว่างคนสู่คน ปัจจุบันโรคโควิด-19 ได้ระบาดหนักไปทั่วโลกเริ่มพบผู้ป่วยครั้งแรกเมื่อเดือนธันวาคม พ.ศ. 2562(ค.ศ. 2019) ที่เมืองอู่ฮั่น เมืองหลวงของมณฑลหูเป่ย์ ภาคกลางของประเทศจีน ซึ่งเป็นเมืองใหญ่ มีผู้คนหนาแน่น จึงเกิดการระบาดใหญ่ได้ จนประเทศจีนต้องปิดเมืองอู่ฮั่น และปิดประเทศ ผู้ติดเชื้อรายแรกที่ถูกตรวจพบนอกประเทศจีน คือคนจีนที่เดินทางมาถึงสนามบินสุวรรณภูมิ ประเทศไทย เมื่อ 8 มกราคม 2563 และประเทศไทยแถลงการตรวจพบเมื่อ 13 มกราคม 2563 หลังจากนั้น มีผู้ป่วยหลายรายที่มาจากประเทศอื่น ส่วนผู้ที่ติดเชื้อที่รับเชื้อในประเทศไทยรายแรก โดยรับเชื้อจากคนที่ติดเชื้อที่มาจากประเทศจีน(สยมพร ศิรินาวิน 2563)

ในประเทศไทยแม้จำนวนผู้ติดเชื้อภายในประเทศของไทยได้ลดน้อยลง แต่การที่กิจกรรมทางเศรษฐกิจโลกยังไม่กลับมาเป็นปกติ จะยังส่งผลให้ภาคการส่งออกสินค้าและการท่องเที่ยวของไทยฟื้นตัวช้า ข้อมูลการสำรวจภาวะการมีงานทำของประชากรโดยสำนักงานสถิติแห่งชาติ พบว่ามีผู้ว่างงานกว่า 7.5 แสนคน ซึ่งสูงกว่าปีก่อนในช่วงเวลาเดียวกันถึงเกือบเท่าตัว ส่วนผู้ประกันตนในระบบประกันสังคมที่ขอรับสิทธิประโยชน์กรณีว่างงานตามมาตรา 38 ก็เพิ่มสูงขึ้นไปที่ประมาณ 3 แสนคน ทั้งนี้ รัฐจึงมีมาตรการเพื่อบรรเทาผลกระทบดังกล่าว โดยมุ่งเน้นการโอนเงินเยียวยาในช่วงที่มีการล็อกดาวน์ ซึ่งดำเนินการได้ครอบคลุม โดยผู้ประกันตนในระบบประกันสังคมที่ว่างงานจะได้รับเงินสิทธิประโยชน์และสำหรับผู้ประกันตนที่ยังมีงานทำแต่ได้รับผลกระทบจะสามารถใช้สิทธิ์เหตุสุดวิสัยซึ่งมีผู้มาใช้สิทธิ์กว่า 8 แสน สำหรับแรงงานนอกระบบประกันสังคมทั้งในและนอกภาคเกษตรต่างก็ได้รับเงินเยียวยาเช่นเดียวกัน (ธนาคารแห่งประเทศไทย,2563) หลังการประชุม ครม. เสร็จสิ้น พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แถลงถึงมติต่างๆ ของ ครม. ซึ่งมาตรการต่างๆ ที่ออกมาก็มีทั้งการช่วยลดภาระค่าใช้จ่าย และเตรียมวงเงินเยียวยาประชาชนอย่างต่อเนื่อง ได้มาในชื่อโครงการต่างๆ เช่น โครงการ “เราชนะ” โครงการ “คนละครึ่ง”นอกจากนี้ ยังมีมาตรการและโครงการการลดค่าไฟ-ค่าน้ำ โครงการ “เราเที่ยวด้วยกัน”เพื่อกระตุ้นการท่องเที่ยวและเพื่อเป็นการฟื้นฟูธุรกิจการโรงแรม มาตรการเยียวยาแรงงานในระบบประกันสังคม โครงการ “ม.33 เรารักกัน” ซึ่งมาตรการส่วนใหญ่เพื่อเป็นการกระตุ้นเศรษฐกิจให้ประชาชนได้ออกมาใช้จ่ายเป็นต้นตลอดจนกระทั่งการลดภาษีที่ดินและสิ่งปลูกสร้าง ยกเว้นค่าธรรมเนียมการโอนอสังหาริมทรัพย์มาตรการการเสริมสภาพคล่อง การพักชำระหนี้ สิ่งในส่วนของรัฐบาลก็ทยอยออกมาตรการและโครงการ รวมถึงสานต่อในหลายส่วนที่เคยดำเนินการ เพื่อบรรเทาความเดือดร้อนจากผลกระทบการระบาดโควิด-19 ระลอกใหม่ ช่วยเหลือและลดภาระค่าใช้จ่ายประชาชนอย่างน้อยๆ ก็ 2 เดือน ตามที่คาดการณ์ว่าน่าจะสามารถควบคุมการระบาดของโควิดรอบนี้ได้ ซึ่งการจะควบคุมได้นั้นก็ต้องมาจากความร่วมมือร่วมใจของทุกภาคส่วนจึงจะเกิดผลสำเร็จโดยเร็ว (ไทยรัฐออนไลน์,2564)

จังหวัดภูเก็ต ซึ่งได้รับผลกระทบอย่างหนักจากวิกฤตการณ์โควิด-19 จากเดิมในปี 2561 มีนักท่องเที่ยวต่างชาติเข้ามา 10.6 ล้านคน จากจำนวนนักท่องเที่ยวต่างชาติมาไทยทั้งสิ้น 39.7 ล้านคน สร้างรายได้ให้กับประเทศมากถึง 4 แสนกว่าล้านบาท ลิตภัณฑ์มวลรวมจังหวัดต่อคน เคยสูงสุดอันดับ 1 ของภาคใต้ จากข้อมูลสภาพัฒน์ในปี 2562 พบว่ารายได้ต่อคนต่อปี 4 แสนกว่าบาท ซึ่งชี้ให้เห็นว่ารายได้ของคนในจังหวัดภูเก็ตมีแนวโน้มลดลงอย่างมาก ขณะเส้นความยากจนของประเทศไทย อยู่ที่ 3,044 บาทต่อเดือน นั่นหมายความว่า รายได้ของคนภูเก็ตมีแนวโน้มต่ำกว่าเส้นความยากจนของประเทศ (ไทยรัฐออนไลน์,2564) เนื่องจากวิกฤตการณ์ของโควิด-19 ทำให้ผู้ประกอบการส่วนใหญ่ต้องปิดกิจการลง เกิดสภาภาวการณ์การว่างงานของคนในกลุ่มต่างๆ ประชาชนส่วนใหญ่ต้องมีการกักตัวเองเพื่อป้องกันการแพร่ระบาดของเชื้อ ทำให้ประชาชนไม่ออกมาใช้จ่าย เกิดปัญหาการขาดแคลนรายได้ ซึ่งปัญหาต่างๆนั้น ส่งผลให้ภาครัฐต้องเข้ามาให้การช่วยเหลือและเยียวยา

ด้วยเหตุผลที่กล่าวมาข้างต้น ทำให้ผู้วิจัยมีแนวคิดที่จะศึกษาการเลือกอุปโภคบริโภคสินค้าของประชาชน จากการได้รับมาตรการเยียวยาตามนโยบายของรัฐบาล เนื่องจากวิกฤตการณ์-19 ที่เกิดการแพร่ระบาดอย่างหนัก ซึ่งส่งผลกระทบกับทุกภาคส่วน ทั้งผู้ประกอบการรายเล็ก รายใหญ่ ดังนั้นผู้วิจัยจึงเลือกที่จะศึกษาพฤติกรรมการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต เพื่อสะท้อนให้เห็นถึงความจำเป็นในการเลือกซื้อ เลือกใช้ปัจจัย 4 ของประชาชน ว่า บุคคลส่วนใหญ่นั้น มีความจำเป็นในการนำเงินเยียวยาที่ได้รับจากภาครัฐไปใช้เพื่อให้เกิดประโยชน์สูงสุดกับตนเองและครอบครัวนั้นจะใช้ไปกับการอุปโภคหรือบริโภคเป็นส่วนใหญ่ โดยผลที่ได้จากการศึกษาในครั้งนี้ จะเป็นประโยชน์ต่อผู้ที่มีความสนใจ และสามารถนำไปต่อยอดได้ในอนาคตอย่างเหมาะสม

**2. วัตถุประสงค์ของการวิจัย**

1. เพื่อศึกษาการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล

2. เพื่อศึกษาความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล

**3.แนวคิด ทฤษฎี และงานวิจัยที่เกี่ยวข้อง**

**3.1 แนวคิดและทฤษฎีที่เกี่ยวข้อง**

Engel et al (1995) อธิบายพฤติกรรมของผู้บริโภคไว้ว่า เป็นการกระทำที่เกี่ยวข้องทางตรงของผู้บริโภคที่ได้รับ และได้ใช้ผลิตภัณฑ์สินค้าและการบริการ รวมถึงกระบวนการต่างๆก่อนที่จะเกิดการตัดสินใจซื้อที่ทำให้ผู้บริโภคเกิดการกระทำนั้นๆ

ธงชัย สันติวงษ์ (2540 : 31) ได้กล่าวว่า พฤติกรรมผู้บริโภคนั้น ไม่ได้หมายถึงการบริโภค (Consumption) แต่เป็นการศึกษาถึงการเลือกซื้อ (Buying) ของผู้บริโภค โดยเน้นที่ตัวผู้ซื้อเป็นหลัก ซึ่งการซื้อถือเป็นขั้นตอนหนึ่งของกระบวนการตัดสินใจ รวมถึงการบริโภคสินค้าและบริการด้วย ซึ่งผู้บริโภคจะมีพฤติกรรมดังกล่าว เพื่อตอบสนองตัวเอง หรือเป็นตัวแทนในการซื้อสินค้าแทนผู้บริโภคอื่นได้เช่นกัน เพื่อสร้างความพึงพอใจให้กับผู้บริโภคอีกคนหนึ่ง

**3.2 งานวิจัยที่เกี่ยวข้อง**

กาญจนาพร วงศ์อาจ และโชติ บดีรัฐ (2561) บทความวิชาการนี้เพื่อศึกษามาตรการที่ภาครัฐออกมาเยียวยาผู้ที่ได้รับผลกระทบจากการแพร่ระบาดของการติดเชื้อไวรัสโคโรนา 2019 พบว่าภาครัฐบาลได้ออกมาตรการต่างๆในช่วงที่เกิดการระบาดของโควิด19 ทั้งในระยะที่ 1 ที่ 2 และระลอกใหม่สรุปได้ดังนี้ 1. มาตรการส่งเสริมการท่องเที่ยว 2. มาตรการกระตุ้นและส่งเสริมการใช้จ่าย 3. มาตรการช่วยเหลือข้าราชการผู้มีรายได้น้อย 4. มาตรการกระตุ้นการลงทุนและการจ้างงานในท้องถิ่นโดยผ่ายโครงการต่างๆ เช่น โครงการเราเที่ยวด้วยกันเฟส โครงการทัวร์เที่ยวไทย โครงการส่งเสริมให้คนที่มีเงินออมเอาเงินออกมาใช้จ่าย โครงการเราชนะ โครงการคนละครึ่ง และโครงการ ม33 เรารักกัน เป็นต้น ทั้งนี้เพื่อช่วยบรรเทาภาระค่าครองชีพแก่ประชาชนและช่วยเหลือเพื่อพยุงเศรษฐกิจของประเทศไทย

ชัยฤทธิ์ ทองรอด , วราภรณ์ สารอินมูล (2559) พฤติกรรมการเลือกซื้อสินค้าในตลาดนัดกลางคืนของผู้บริโภคเขตกรุงเทพมหานคร มีวัตถุประสงค์เพื่อศึกษาพฤติกรรมการเลือกซื้อสินค้าในตลาดนัดกลางคืน ศึกษาปัจจัยที่มีผลต่อการตัดสินใจเลือกซื้อสินค้าในตลาดนัดตอนกลางคืน ผลการวิจัยพบว่าผู้บริโภคที่เดินเลือกซื้อสินค้าเป็นหญิง ร้อยละ 57.0 วัตถุประสงค์ในการซื้อสินค้าเพื่อพักผ่อนและท่องเที่ยว (เดินเล่น) ปัจจัยส่วนประสมทางการตลาดมีความสำคัญต่อการซื้อสินค้าในตลาดนัดกลางคืน ดังนี้ 1. ด้านผลิตภัณฑ์ ผู้บริโภคให้ความสำคัญเรื่องสินค้ามีรูปแบบใหม่ คุณภาพสินค้า ความทันสมัย 2. ด้านสถานที่ ผู้บริโภคให้ความสำคัญเรื่องความปลอดภัย และอยู่ใกล้แหล่งชุมชน 3. ด้านราคา ผู้บริโภคให้ความสำคัญเรื่องของราคาเหมาะสมกับคุณภาพของสินค้า 4. ด้านการส่งเสริมการตลาด ผู้บริโภคให้ความสำคัญเรื่องของการจัดทำป้ายโฆษณาประชาสัมพันธ์ที่ตั้งตลาดนัดตามแหล่งชุมชนต่างๆ เพื่อให้ผู้บริโภครู้จักตลาดนัด

**4. กรอบแนวคิดการวิจัย**

การวิจัยครั้งนี้ได้ทำการศึกษาการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล ดังนี้

**การเลือกอุปโภคบริโภค**

1. พิจารณาถึงความต้องการจำเป็นที่แท้จริง

2. พิจารณาถึงงบประมาณและรายได้ของครอบครัว

3. พิจารณาคุณภาพของสินค้าและบริการ

4. พิจารณาราคาของสินค้า

5. พิจารณาถึงปริมาณที่จะซื้อ

6. พิจารณาฉลากสินค้าและบรรจุภัณฑ์

7. พิจารณาแหล่งที่มาของสินค้าและบริการ

**มาตรการเยียวยา**

1. มาตรการเยียวยาโครงการเราชนะ

2. มาตรการเยียวยาโครงการคนละครึ่ง

3. มาตรการเยียวยาโครงการม.33 เรารักกัน



**วิกฤติการณ์โควิด-19**

ผลกระทบที่เกิดขึ้น

การเลือกอุปโภคบริโภคสินค้าของประชาชน จากการได้รับมาตรการเยียวยาตามนโยบายของรัฐบาล

**5. วิธีดำเนินการวิจัย**

**5.1 ประชากรและกลุ่มตัวอย่าง**

ประชากรที่ใช้ในการศึกษาวิจัยในครั้งนี้ คือประชาชนที่อาศัยอยู่ในเขตอำเภอเมือง จังหวัดภูเก็ต ทั้งหมดประมาณ 248,997 คน และกลุ่มตัวอย่างในการวิจัย ใช้วิธีการสุ่มตัวอย่างแบบหลายขั้นตอน (Multistage-Sampling) ดังนี้ 1. การสุ่มตัวอย่างแบบอย่างง่าย 2. ใช้วิธีการสุ่มกลุ่มตัวอย่างแบบกำหนดโควต้า (Quota sampling ) 3. การสุ่มกลุ่มตัวอย่างจากการเปิดตารางของเครซี่และมอร์แกน (Krejcie and Morgan, 1970 อ้างอิงใน ธีรวุฒิ เอกะกุล, 2543) ได้กลุ่มตัวอย่างจำนวน 196 คน โดยแบ่งเป็น ชายและหญิง ร้อยละ 50 คน เป็นจำนวนชาย 98 คน และหญิง 98 คน

**5.2 ระเบียบวิธีวิจัย**

การศึกษาครั้งนี้เป็นการศึกษาวิจัยเชิงปริมาณ เพื่อศึกษาการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล

**5.3 เครื่องมือที่ใช้ในการวิจัย**

1. แบบสอบถามข้อมูลทั่วไปเป็นแบบสอบถาม จำนวน 5 ข้อ ได้แก่ เพศ อายุ อาชีพระดับการศึกษา และตำบลที่อาศัย นำมาวิเคราะห์โดยการแจกแจงความถี่ หาค่าร้อยละ แล้วนำเสนอในรูปแบบตารางประกอบความเรียง

2. แบบสอบถามเลือกตอบการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล

3. แบบสอบถามแบบมาตราส่วนประเมินค่าด้านด้านความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบาย

4. แบบสอบถามปลายเปิดด้านความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบาย จำนวน 5 ข้อ

**5.4 การเก็บรวบรวม**

ผู้วิจัยได้เก็บรวบรวมข้อมูลจากการตอบแบบสอบถามการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล โดยการแจกแบบสอบถามทั้งหมด 196 คนและขอความร่วมมือจากผู้ตอบแบบสอบถาม ซึ่งเป็นกลุ่มบุคคลที่อาศัยอยู่ในตำบลรัษฎา ตำบลเกาะแก้ว ตำบลตลาดเหนือและตำบลตลาดใหญ่ ในอำเภอเมือง จังหวัดภูเก็ต โดยผู้วิจัยอธิบายและชี้แจงรายละเอียดเกี่ยวกับวัตถุประสงค์ของแบบสอบถาม และวิธีการตอบแบบสอบถามเป็นรูปแบบออนไลน์ผ่าน Google from ตลอดจนรับแบบสอบถามกลับคืน

ผู้วิจัยนำแบบสอบถามตรวจดูความสมบูรณ์ในแต่ละข้อ และนับจำนวนให้ครบตามที่ต้องการ เมื่อได้ข้อมูลครบแล้ว ผู้วิจัยนำข้อมูลแบบสอบถามไปวิเคราะห์ตามวิธีทางสถิติโดยการแจกแจงความถี่ และค่าร้อยละ โดยใช้มาตราส่วนประมาณค่าของลิเคิร์ท (Likert) ได้กำหนดมาตรฐานต่อการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล และแบบสอบถามประมาณค่า (Rating Scale) นำมาวิเคราะห์โดยการแจกแจงความถี่และหาค่าร้อยละ

เป็นข้อมูลที่ได้จากการศึกษาค้นคว้าข้อมูล เช่นข้อมูลจากทั้งหนังสือบทความ เอกสาร ข้อมูลที่เกี่ยวข้องจากอินเตอร์เน็ตเพื่อเก็บข้อมูล

**5.5 การวิเคราะห์**

1. ข้อมูลทั่วไปของผู้ตอบแบบสอบถามวิเคราะห์โดยการหาค่าความถี่ (Frequency) และหาค่าร้อยละ (Percentage)

2. ข้อมูลเกี่ยวกับด้านศึกษาการเลือกอุปโภคบริโภคสินค้า จากการได้รับมาตรการเยียวยาตามนโยบายของรัฐบาล หาค่าความถี่ (Frequency) และหาค่าร้อยละ (Percentage)

3. ข้อมูลเกี่ยวกับวิเคราะห์ความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล นำข้อมาวิเคราะห์โดยการแจกแจงความถี่ หาค่าร้อยละ แล้วนำเสนอในรูปแบบตารางประกอบความเรียง

**5.6 สถิติที่ใช้ในการวิเคราะห์ข้อมูล**

1. ค่าสถิติร้อยละ (Percentage) วิเคราะข้อมูลทั่วไปของกลุ่มประชากรโดยแจกแจงความถี่ ร้อยละ ซึ่งมีสูตรในการคํานวณดังนี้

P = 

เมื่อ P แทนค่าร้อยละ

F แทนจำนวนผู้ตอบแบบสอบถาม

N แทนจำนวนประชากร

ผู้วิจัยนำแบบสอบถามที่ได้รับกลับคืน มาวิเคราะห์เพื่อหาค่าสถิติ ดังนี้

1. การวิเคราะห์ข้อมูลแบบสอบถามตอนที่ 1 เกี่ยวกับข้อมูลทั่วไปนำมาวิเคราะห์โดยการแจกแจงความถี่ หาค่าร้อยละ แล้วนำเสนอในรูปแบบตารางประกอบความเรียง

2. การวิเคราะห์ข้อมูลแบบสอบถามตอนที่ 2 แบบสอบถามเลือกตอบการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล นำมาวิเคราะห์ หาค่าความถี่และค่าร้อยละ

3. การวิเคราะห์ข้อมูลแบบสอบถามตอนที่ 3 แบบสอบถามแบบมาตราส่วนประเมินค่าด้านความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบาย นำมาวิเคราะห์โดยการแจกแจงความถี่ หาค่าร้อยละ แล้วนำเสนอในรูปแบบตารางประกอบความเรียง

4. การวิเคราะห์ข้อมูลแบบสอบถามตอนที่ 4 แบบสอบถามปลายเปิดด้านความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบาย จำนวน 5 ข้อ นำมาวิเคราะห์โดยการแจกแจงความถี่ หาค่าร้อยละ แล้วนำมาวิเคราะห์โดยการแจกแจงความถี่ หาค่าร้อยละ แล้วนำเสนอในรูปแบบตารางประกอบความเรียง

**6. ผลการวิจัย**

วัตถุประสงค์ ข้อที่ 1 พบว่าการเลือกอุปโภคบริโภคสินค้าส่วนใหญ่ของประชาชน ข้อมูลบนฉลากของสินค้ามีผลต่อการตัดสินใจซื้อสินค้า จำนวน 192 คน ร้อยละ 98.00 ไม่ใช่จำนวน 4 คน ร้อยละ 2.00 , คุณภาพของสินค้ามีผลต่อการตัดสินใจซื้อสินค้า จำนวน 191 คน ร้อยละ 97.40 ไม่ใช่จำนวน 5 คน ร้อยละ 2.60 , มีการเปรียบเทียบราคาสินค้ากับคุณภาพของสินค้าก่อนการตัดสินใจซื้อ จำนวน 188 คน ร้อยละ 95.90 ไม่ใช่จำนวน 8 คน ร้อยละ 4.10 , และวัตถุงประสงค์ ข้อที่ 2 พบว่าความพึงพอใจของประชาชนในการซื้อสินค้าในแต่ละครั้ง ได้นำเงินเยียวยาจากโครงการคนละครึ่งมาใช้เป็นส่วนใหญ่ จำนวน 185 คน ร้อยละ 94.40 , โครงการเราชนะ จำนวน 148 คน ร้อยละ 75.50 , โครงการม.33 เรารักกัน จำนวน 25 คน คิดเป็นร้อยละ 12.80

**7. อภิปรายผลการวิจัย**

จากการศึกษาวิจัยเรื่อง การเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล มีประเด็นที่สามารถนำมาอภิปรายผล ดังนี้

1. เพื่อศึกษาการเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ตจากการได้รับมาตรการเยียวยาตามนโยบายของพบว่าการเลือกอุปโภคบริโภคสินค้าส่วนใหญ่ของประชาชน ข้อมูลบนฉลากของสินค้ามีผลต่อการตัดสินใจซื้อสินค้า จำนวน 192 คน ร้อยละ 98.00 ไม่ใช่จำนวน 4 คน ร้อยละ 2.00 , คุณภาพของสินค้ามีผลต่อการตัดสินใจซื้อสินค้า จำนวน 191 คน ร้อยละ 97.40 ไม่ใช่จำนวน 5 คน ร้อยละ 2.60 , มีการเปรียบเทียบราคาสินค้ากับคุณภาพของสินค้าก่อนการตัดสินใจซื้อ จำนวน 188 คน ร้อยละ 95.90 ไม่ใช่จำนวน 8 คน ร้อยละ 4.10 , ซึ่งสอดคล้องกับ ชัยฤทธิ์ ทองรอด , วราภรณ์ สารอินมูล (2559) พฤติกรรมการเลือกซื้อสินค้าในตลาดนัดกลางคืนของผู้บริโภคเขตกรุงเทพมหานคร มีวัตถุประสงค์เพื่อศึกษาพฤติกรรมการเลือกซื้อสินค้าในตลาดนัดกลางคืน ศึกษาปัจจัยที่มีผลต่อการตัดสินใจเลือกซื้อสินค้าในตลาดนัดตอนกลางคืน ผลการวิจัย พบว่าผู้บริโภคที่เดินเลือกซื้อสินค้าเป็นหญิง ร้อยละ 57.0 วัตถุประสงค์ในการซื้อสินค้าเพื่อพักผ่อนและท่องเที่ยว (เดินเล่น) ปัจจัยส่วนประสมทางการตลาดมีความสำคัญต่อการซื้อสินค้าในตลาดนัดกลางคืน ดังนี้ 1. ด้านผลิตภัณฑ์ ผู้บริโภคให้ความสำคัญเรื่องสินค้ามีรูปแบบใหม่ คุณภาพสินค้า ความทันสมัย 2. ด้านสถานที่ ผู้บริโภคให้ความสำคัญเรื่องความปลอดภัย และอยู่ใกล้แหล่งชุมชน 3. ด้านราคา ผู้บริโภคให้ความสำคัญเรื่องของราคาเหมาะสมกับคุณภาพของสินค้า 4. ด้านการส่งเสริมการตลาด ผู้บริโภคให้ความสำคัญเรื่องของการจัดทำป้ายโฆษณาประชาสัมพันธ์ที่ตั้งตลาดนัดตามแหล่งชุมชนต่างๆ เพื่อให้ผู้บริโภครู้จักตลาดนัด

2. เพื่อศึกษาความพึงพอใจของประชาชนในเขตพื้นที่อำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล พบว่าในการซื้อสินค้าในแต่ละครั้ง ได้นำเงินเยียวยาจากโครงการคนละครึ่งมาใช้เป็นส่วนใหญ่ จำนวน 185 คน ร้อยละ 94.40 รองลงมาโครงการเราชนะ จำนวน 148 คน ร้อยละ 75.50 และน้อยที่สุด โครงการม.33 เรารักกัน จำนวน 25 คน ร้อยละ 12.80 ซึ่งสอดคล้องกับ นัชชา เกิดอินทร์ , กาญจนาพร วงศ์อาจ และโชติ บดีรัฐ (2561) บทความวิชาการนี้เพื่อศึกษามาตรการที่ภาครัฐออกมาเยียวยาผู้ที่ได้รับผลกระทบจากการแพร่ระบาดของการติดเชื้อไวรัสโคโรนา 2019 พบว่าภาครัฐบาลได้ออกมาตรการต่างๆในช่วงที่เกิดการระบาดของโควิด19 ทั้งในระยะที่ 1 ที่ 2 และระลอกใหม่สรุปได้ดังนี้ 1. มาตรการส่งเสริมการท่องเที่ยว 2. มาตรการกระตุ้นและส่งเสริมการใช้จ่าย 3. มาตรการช่วยเหลือข้าราชการผู้มีรายได้น้อย 4. มาตรการกระตุ้นการลงทุนและการจ้างงานในท้องถิ่นโดยผ่ายโครงการต่างๆ เช่น โครงการเราเที่ยวด้วยกันเฟสโครงการทัวร์เที่ยวไทย โครงการส่งเสริมให้คนที่มีเงินออมเอาเงินออกมาใช้จ่าย โครงการเราชนะ โครงการคนละครึ่ง และโครงการ ม33 เรารักกัน เป็นต้น ทั้งนี้เพื่อช่วยบรรเทาภาระค่าครองชีพแก่ประชาชนและช่วยเหลือเพื่อพยุงเศรษฐกิจของประเทศไทย

**8. ข้อเสนอแนะจากการวิจัย**

การวิจัยครั้งนี้ เรื่อง การเลือกอุปโภคบริโภคสินค้าของประชาชนในเขตอำเภอเมือง จังหวัดภูเก็ต จากการได้รับมาตรการเยียวยาตามนโยบายของรัฐบาล ผู้วิจัยมีข้อเสนอแนะดังนี้

**ข้อเสนอแนะเพื่อนำผลการวิจัยไปใช้ประโยชน์**

1. จากผลการศึกษาพบว่าประชาชนในเขตอำเภอเมือง จังหวัดภูเก็ต มีการเลือกอุปโภคบริโภคสินค้าโดยการให้ความสำคัญกับข้อมูลบนฉลากของสินค้า และคุณภาพของสินค้า

2. อีกหนึ่งปัจจัยที่มีผลต่อการเลือกอุปโภคบริโภคของประชาชน คือ การได้รับมาตรเยียวยาที่รัฐบาลให้ความช่วยเหลือ ได้แก่ โครงการคนละครึ่ง โครงการเราชนะ และโครงการ ม.33 เรารักกัน ซึ่งเป็นการช่วยเพิ่มกำลังซื้อให้ประชาชนใช้จ่ายสะดวกยิ่งขึ้น

3. ปัจจัยด้านบุคคลมีผลต่อการเลือกอุปโภคบริโภคสินค้า เนื่องจากความต้องการ ความชอบ หรือแม้กระทั้งรสนิยมส่วนบุคคลนั้น แตกต่างกันออกไป บุคคลแต่ละบุคคลนั้น จึงจะมีความต้องการในการเลือกอุปโภคบริโภคที่แตกต่างเช่นกัน

**ข้อเสนอแนะเพื่อการวิจัยครั้งต่อไป**

1. เนื่องจากการวิจัยครั้งนี้ ผู้วิจัยศึกษาในเขตพื้นที่อำเภอเมือง จังหวัดภูเก็ต เป็นพื้นที่ในการเก็บข้อมูลในการวิจัย ซึ่งผู้วิจัยเห็นว่าควรให้มีการกำหนดพื้นที่ในอำเภออื่นๆ เพื่อศึกษาถึงความแตกต่างในแต่ละพื้นที่

2. ควรทำการศึกษาปัจจัยอื่นๆที่มีผลต่อการการเลือกอุปโภคบริโภคสินค้าของประชาชน จากการได้รับมาตรการเยียวยาตามนโยบายของรัฐบาล

3. ผู้ที่ทำการวิจัยควรมีความรู้ในเรื่องที่จำวิจัยในเรื่องนั้นๆเป็นอย่างดี

**9. เอกสารอ้างอิง**

กิตติศักดิ์ อังคะนาวิน , สุกัญญา พยุงสิน. (2561). *ปัจจัยที่มีอิทธิพลต่อพฤติกรรมในการตัดสินใจเลือกซื้อสินค้าออนไลน์ของลูกค้าทั่วไปผ่านอินเทอร์เน็ตในเขตอำเภอเมือง จังหวัดชลบุรี*. วารสารวิทยาลัยพาณิชยศาสตร์บูรพาปริทัศน์ : ปี ที่ 13 ฉบับที่ 2 กรกฎาคม–ธันวาคม 2561

ชัยฤทธิ์ ทองรอด , วราภรณ์ สารอินมูล. (2559). *พฤติกรรมการเลือกซื้อสินค้าในตลาดนัดกลางคืนของผู้บริโภคเขตกรุงเทพมหานคร.* วารสารสมาคมนักวิจัยปีที่ 21 ฉบับที่ 3 กันยายน - ธันวาคม 2559

นัชชา เกิดอินทร์ , กาญจนาพร วงศ์อาจ และโชติ บดีรัฐ. (2561). *มาตรการการเยียวยาของรัฐต่อผู้ที่ได้รับผลกระทบจากการแพร่ระบาดของการติดเชื้อไวรัสโคโรนา 2019.* Journal of Roi Kaensarn Academiปีที่ 6ฉบับที่ 11 ประจําเดือนพฤศจิกายน2564

ไทยรัฐออนไลน์. (2564). รัฐเคาะมาตรการเยียวยา กระตุ้นเศรษฐกิจ พยุงเงินในกระเป๋าสู้โควิด-19. ออนไลน์. สืบค้นเมื่อ 20 สิงหาคม 2564. จาก : https://www.thairath.co.th/business/

ธนาคารแห่งประเทศไทย. (2563). ผลกระทบโควิด 19 ต่อตลาดแรงงานไทย. ออนไลน์. สืบค้นเมื่อ 20 สิงหาคม 2564. จาก : <https://www.bot.or.th/Thai/ResearchAndPublications/>

ธนิกานต์ ศรีจันทร์ , ภักดี โพธิ์สิงห์. (2564). นโยบายสวัสดิการและมาตรการช่วยเหลือของรัฐผ่านระบบแอปพลิเคชันต่อผู้ได้รับผลกระทบจากCovid19. Journal of Modern Learning Developmentปีที่ 6 ฉบับที่ 6 ประจําเดือนพฤศจิกายน–ธันวาคม2564

ปาริชาติ พุ่มโพธิ์ทอง , ภัคจิรา นักบรรเลง. (2563). *การศึกษาเรื่องปัจจัยที่มีผลต่อการตัดสินใจเลือกซื้อสินค้าราคาเดียวในห้างสรรพสินค้า เขตอำเภอเมือง จังหวัดพิษณุโลก.* วารสารเศรษฐศาสตร์และบริหารธุรกิจ มหาวิทยาลัยทักษิณ ปีที่ 13ฉบับที่ 1มกราคม -มิถุนายน2564

เพ็ญนฤมล จะระ , ชนม์ณัฐชา กังวานศุภพันธ์ และพริษฐ์ พนมเสริฐ. (2564). *การวิเคราะห์พฤติกรรมการซื้อสินค้าอุปโภคบริโภค ของชาวกัมพูชา เพื่อพัฒนาศักยภาพเชิงเศรษฐกิจ ของผู้ประกอบการท้องถิ่นจังหวัดสุรินทร์.* วารสารวิชาการ มหาวิทยาลัยกรุงเทพธนบุรี ปีที่ 10 ฉบับที่ 1 มกราคม – มิถุนายน 2564"

สยมพร ศิรินาวิน. (2563). โควิด-19 *ความรู้ สู่ปัญญา พัฒนาการปฏิบัติ*. คณะแพทยศาสตร์โรงพยาบาลรามาธิบดีมหาวิทยาลัยมหิดล 5 ธันวาคม 2563

รักพงษ์ แสนศรี. (2564). *นโยบายการฟื้นฟูเศรษฐกิจในช่วงระบาดของเชื้อไวรัสโควิด 2019 ผ่านการใช้นโยบายการคลังของรัฐบาล.* วารสารสังคมศาสตร์เพื่อการพัฒนาท้องถิ่น มหาวิทยาลัยราชภัฏมหาสารคามปีที่ 5 ฉบับที่ 2เมษายน-มิถุนายน2564

1. นักศึกษา สาขาวิชาเอกสังคมศึกษา คณะครุศาสตร์ มหาวิทยาลัยราชภัฏเก็ต [↑](#footnote-ref-1)
2. อาจารย์ สาขาวิชาเอกสังคมศึกษา คณะครุศาสตร์ มหาวิทยาลัยราชภัฏภูเก็ต [↑](#footnote-ref-2)